Orlando Sanford Internasionale Lughawe

Orlando Sanford Internasionale Lughawe (IATA: SFB, ICAO: KSFB, FAA LID: SFB) is 'n kommersiële lughawe vir openbare gebruik in Sanford, Florida, Verenigde State, naby Orlando. Dit is gebou as die Vlootlugstasie Sanford, 'n Hoofstralerbasis vir vliegdekskip-gebaseerde aanvals- en verkenningsvliegtuie, en is tot 1969 deur die Amerikaanse Vloot gebruik. Die lughawe word besit en bedryf deur die Sanford Lughawe-owerheid. Dit dien as 'n operasionele basis vir Allegiant Air. Sanford is Orlando se sekondêre kommersiële lughawe en is verder weg van die middestad van Orlando en Disney World as die primêre lughawe, Orlando Internasionale Lughawe (MCO/KMCO). As gevolg van die verbintenis met Orlando, is passasiersverkeer by Sanford eens oorheers deur Europese huurdienste. Sedert 2008 is die meerderheid van die passasiersverkeer egter binnelands; te danke aan die toetrede van Allegiant Air, gebaseer in Las Vegas, wat Sanford as 'n fokusstad gebruik. Fasiliteite Die lughawe se grondgebied beslaan 3 000 akker (1 214 ha) en het vier aanloopbane: Baan 9L/27R: 11 002 x 150 vt. (3 353 x 46 m), asfalt Baan 9C/27C: 3 578 x 75 vt. (1 091 x 23 m), asfalt Baan 9R/27L: 5,839 x 75 vt. (1 780 x 23 m), asfalt Aanloopbaan 18/36: 6 002 x 150 vt. (1 829 x 46 m), asfalt/beton Statistiek Verwysings